Са почетком НАТО бомбардовања Југославије 1999. Палма у почетку (као и већина РТВ станица у Србији) реемитује програм РТС-а, а касније почиње са делимично самосталним емитовањем у виду филмова, вести, али и познатих монолога Микија Вујовића, у којима је претио НАТО, називао их кукавицама и прозивао америчке и британске функционере. Као и остале телевизије и Палма емитује анти НАТО спотове, снимке са анти НАТО скупова који су се одржавали широм СРЈ.